HU Az Európai Unió Hivatalos Lapja C 310/33

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) szerint

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Château-Thierry” – iránti kérelemről)

(EGT-vonatkozású szöveg)

(2007/C 310/10)

A Toreador Energy France társaság – székhelyének címe: 9 rue Scribe, Paris, F-75009 – 2007. július 3-i kérelmében folyékony vagy gáznemű szénhidrogének felkutatására feljogosító kizárólagos engedélyért – ún. „Permis de Château-Thierry” –folyamodott öt éves időtartamra, körülbelül 779 négyzetkilométernyi, Aisne, Seine-et-Marne és Marne megyében fekvő területre.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcs Földrajzi hosszúság Földrajzi szélesség A 0,80° K 54,50° É B 1,40° K 54,50° É C 1,40° K 54,37° É D 1,38° K 54,37° É E 1,38° K 54,33° É F 1,36° K 54,33° É G 1,36° K 53,30° É H 0,80° K 53,30° É

A kérelmek benyújtása és az engedély kiadásának feltételei

A kezdeti kérelmet és a versengő kérelmeket beadó kérvényezőknek igazolniuk kell, hogy teljesülnek a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648. sz. rendelet (Journal officiel de la République française – a Francia Köztársaság hivatalos lapja, 2006. június 3.) 4. és 5. cikkében meghatározott feltételek.

Az érdekelt társaságok versengő kérelmet nyújthatnak be e felhívás közzétételétől számítva kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt, valamint a a bányászati engedélyekről és a földfelszín alatti tárolásra vonatkozó engedélyekről szóló 2006-648 sz. rendeletben előírt szabályok szerint. A versengő kérelmeket az alább megadott címen lehet benyújtani a bányászatért felelős miniszterhez.

A kezdeti kérelemre és a versengő kérelmekre vonatkozó döntéshozatal során figyelembe veszik a bányászati engedélyek kiadását illetően az említett rendelet 6. cikkében meghatározott feltételeket, a döntéseket pedig az eredeti kérelemnek a francia hatóságokhoz való beérkezésétől számított legfeljebb két éven belül, azaz legkésőbb 2009. július 3-ig meg kell hozni

A tevékenység gyakorlásának és megszüntetésének feltételei és követelményei.

A kérelmezők figyelmébe ajánljuk a bányászati törvénykönyv 79. és 79.1. sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649. sz. rendeletet (Journal Officiel de la République Française – a Francia Köztársaság hivatalos lapja, 2006. június 3.).

További felvilágosításért a környezetvédelemért, valamint a fenntartható fejlődésért és területrendezésért felelős minisztériumhoz fordulhat: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33)144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.